Rīgā, 2023.gada 30.oktobrī

Profesionālās ievirzes sporta skolas

 "Hokeja skola Grīziņkalns" skolēnu vecākiem

Cienījamie vecāki!

Paldies Jums par sniegto atbalstu izglītības iestādes akreditācijā! Esam pateicīgi tiem vecākiem, kuri piedalījās sarunā ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Profesionālās ievirzes sporta skola "Hokeja skola Grīziņkalns" ir akreditējama uz 6 gadiem, apliecinot, ka tās darbība atbilst optimālam kvalitātes līmenim. Vērtējot kvalitātes jomas “Atbilstība mērķiem”, “Kvalitatīvas mācības” un “Iekļaujoša vide”, kvalitātes vērtējuma līmenis ir “labi”[[1]](#footnote-1), kas nozīmē, ka skola ievieš nepieciešamās pārmaiņas un ņem vērā mūsdienu prasības:

|  |  |
| --- | --- |
| **Joma** | **Kvalitātes vērtējuma līmenis** |
| **Atbilstība mērķiem** | **Labi** |
| **Kvalitatīvas mācības** | **Labi** |
| **Iekļaujoša vide** | **Labi** |

1. Profesionālās ievirzes sporta skola "Hokeja skola Grīziņkalns" stiprās puses ir pedagogu ieinteresētība izglītojamo izaugsmē, izglītības iestādē valda darbīga, aizrautīga atmosfēra, izglītojamie ir ļoti apmierināti ar mācību procesu, kā arī paši tajā aktīvi iesaistās. Izglītības iestāde nodrošina kvalitatīvu izglītības programmas apguvi, notiek regulāra mācību treniņu vērošana un izvērtēšana, kā arī savstarpēja pieredzes apmaiņa, izvērtējot mācību treniņu procesa efektivitāti.

Kopumā izglītības iestādē plānotie un īstenotie ārpus mācību pasākumi ir pārdomāti, tie ir sasaistīti ar izglītības programmas mērķiem.

1. Kā svarīgākos turpmākajos gados skolai veicamos darbus akreditācijas ekspertu komisija ir noteikusi izglītības iestādei veidot sistēmu pedagogu zināšanu un pieredzes iegūšanai, uzkrāšanai un savstarpējai pieredzes apmaiņai, tādējādi veidojot izziņas un inovāciju organizācijas kultūru izglītības iestādē, kā arī veidot vienotu pieeju metodiskā darba īstenošanā.

Akreditācijas ekspertu komisija, veicot savu darbu, izmantoja šādas metodes:

* 1. Intervijas un sarunas ar izglītības iestādes dibinātāja pārstāvjiem, vadītāju, pedagogiem, izglītojamo vecākiem, izglītojamiem;
	2. Mācību treniņu vērošana;
	3. Izglītības iestādes apskate;
	4. Dokumentu un informācijas analīze – izglītības iestādes darbības pašvērtējuma ziņojuma, attīstības plāna, iekšējās kārtības noteikumu, mācību sasniegumu vērtēšanas kārtības, trešo personu uzturēšanās kārtības izglītības iestādē analīze;
	5. Situāciju analīze ar dažādām mērķgrupām – pedagogiem, izglītojamiem;
	6. Tīmekļvietnes un komunikācijas sociālajos medijos analīze – izglītības iestādes interneta vietnes satura analīze.

Novēlu jums sekmīgu turpmāko sadarbību ar skolas vadību un pedagogiem!

Akreditācijas ekspertu komisijas vadītāja Inita Ozoliņa

1. Skolas darbību vērtē piecos kvalitātes vērtējuma līmeņos: “nepietiekami; “jāpilnveido”; “labi”; “ļoti labi”; “izcili”. [↑](#footnote-ref-1)